London Grand Prix

London Grand Prix er et årlig friidrettsstevne som blir arrangert på Crystal Palace National Sports Centre, som ligger sør i London i England. Stevnet var tidligere en del av IAAF Super Grand Prix, og er nå en del av Diamond League.

Historie 
Stevnet har sine røtter tilbake til 1953, da løpet Emsley Carr Mile ble etablert, av redaktøren i avisen News of the World. Han etablerte løpet i håp om at 4-minuttersgrensen på En engelsk mil skulle bli brutt på britisk jord. Gordon Pirie vant det første løpet, men Roger Bannister brøt 4-minuttersgrensen i Oxford før det andre Emsley Carr Mile ble avholdt. Emsley Carr Mile er fortsatt en øvelse i London Grand Prix. 

Den eldste mesterskapsrekorden som fortsatt står er Ilke Wyluddas rekord i diskos fra 1990, med 68,04 meter. Også Merlene Otteys rekord på 200 meter fra 1991 (22,24 sekunder) står fortsatt.

Referanser

Eksterne lenker 
 
 Diamond League - London

Friidrettsstevner
Sportsarrangementer i England
Sport i London
Diamond League
Friidrett i Storbritannia